

REPUBLIKA HRVATSKA

BRODSKO-POSAVSKA ŽUPANIJA

GRAD NOVA GRADIŠKA

UPRAVNI ODJEL ZA URBANIZAM I KOMUNALNE POSLOVE

Klasa: 363-01/18-01/05

Ur.br:2178//15-05-02/1-18-1

Nova Gradiška,20.11. 2018.

Temeljem članka 11. stavka 2. Zakona o pravu na pristup informacijama ("Narodne novine" broj 25/13 i 85/15) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09), upućuje se

# J A V N I P O Z I V

**za savjetovanje sa zainteresiranom javnošću u postupku donošenja Odluke o komunalnom doprinosu**

Jedinice lokalne samouprave primjenom odredbe članka 130. Zakona o komunalnom gospodarstvu ("Narodne novine", broj 68/18 - u nastavku Zakon) imaju obvezu donijeti odluku o komunalnom doprinosu u roku od šest mjeseci od dana stupanja na snagu Zakona (najkasnije do 04.02.2019.). Do navedenog roka ostaje na snazi Odluka o komunalnom doprinosu (Novogradiški glasnik 1/12,1/13, 3/13, 2/15, 2/17).

# Ovim putem se poziva zainteresirana javnost – trgovačka društva, građani, udruge, građanske inicijative, zaklade, javne i privatne ustanove, svi zainteresirani koji svojim prijedlozima i sugestijama mogu pridonijeti donošenju kvalitetnije Odluke o komunalnom doprinosu da se odazovu.

Svoje prijedloge, primjedbe i komentare možete u pisanom obliku na popunjenom propisanom obrascu poslati na adresu Grad Nova Gradiška. Trg Kralja Tomislava 1, 35400 Nova Gradiška (s naznakom: "Savjetovanja sa zainteresiranom javnošću **– Odluka o komunalnom doprinosu** ili na e-mail adresu [mate.krizic@novagradiska.hr](mailto:mate.krizic@novagradiska.hr) **zaključno s 4.12.2018. godine.**

Svi u roku pristigli prijedlozi razmotrit će se, a oni prihvaćeni ukomponirati u konačni Nacrt teksta Odluke koja će se proslijediti Gradskom vijeću Grada Nova Gradiška na donošenje.

Po isteku roka za dostavu mišljenja i prijedloga izradit će se i objaviti Izvješće o savjetovanju sa zainteresiranom javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće će se objaviti na službenim Internet stranicama Grada Nova Gradiška [www.novagradiskar.hr.NACRT](http://www.novagradiskar.hr.NACRT) ODLUKE PREDSTAVLJA RADNI MATERIJAL TE SE NE MOŽE SMATRATI KONAČNIM, U CIJELOSTI DOVRŠENIM PRIJEDLOGOM ODLUKE.

v.d. Pročelnice

Andrea Štengl. dipl. ing.arh.